Περουβιανές γενικές εκλογές 2021

Στις 11 Απριλίου 2021 διεξήχθη ο πρώτος γύρος των γενικών εκλογών στο Περού, προκειμένου να εκλεγούν ο Πρόεδρος της Δημοκρατίας, οι δύο Αντιπρόεδροι και τα 130 μέλη του Περουβιανού Κογκρέσου.Στον πρώτο γύρο της προεδρικής εκλογής συμμετείχαν 18 υποψήφιοι. Στον δεύτερο γύρο των εκλογών, στις 6 Ιουνίου 2021, ο αριστερός Πέδρο Καστίγιο κέρδισε την συντηρητική Κέικο Φουχιμόρι με 50,13% - 49,87%.

 Σύμφωνα με το Σύνταγμα του Περού, ο Πρόεδρος εκλέγεται με δημοκρατικές, άμεσες εκλογές για πενταετή θητεία. Το εκλογικό σύστημα είναι πλειοψηφικό δύο γύρων, δηλαδή ο υποψήφιος που θα εξασφαλίσει την απόλυτη πλειοψηφία (πάνω από 50% των ψήφων) ανακηρύσσεται νικητής. Αν στον πρώτο γύρο δεν αναδειχθεί κανένας νικητής, τότε διεξάγεται δεύτερος γύρος στον οποίο συμμετέχουν μόνο οι δύο επικρατέστεροι υποψήφιου του πρώτου. Τα 130 μέλη του Κογκρέσου εκλέγονται με δημοκρατικές, άμεσες εκλογές για πενταετή θητεία. Το εκλογικό σύστημα είναι αναλογική εκπροσώπηση από πολυεδρικές περιφέρειες. Το εκλογικό όριο που πρέπει να περάσει ένα κόμμα για να μπει στο Κογκρέσο είναι να συγκεντρώσει τουλάχιστον 5% του συνολικού αριθμού έγκυρων ψηφοδελτίων όλης της επικράτειας ή να κερδίσει τουλάχιστον 7 έδρες σε μία περιφέρεια.Η προσέλευση στην ψηφοφορία είναι υποχρεωτική για όλους τους πολίτες του Περού, ηλικίας 18-70 ετών. Στους απέχοντες επιβάλλονται χρηματικά πρόστιμα. Γιονί Λεσκάνο: είναι 62 ετών και δικηγόρος. Ήταν βουλευτής το 2001-2019. Σέζαρ Ακούνια: ο 68χρονος χημικός μηχανικός είναι ιδρυτής και αρχηγός της Προοδευτικής Συμμαχίας από το 2001. Είναι ο ιδρυτής και πρόεδρος του Πανεπιστημίου Σέσαρ Βαγέχο στο Τρουχίγιο. Το 2007-2014 ήταν δήμαρχος του Τρουχίγιο, και το 2015 έγινε ο 3ος κυβερνήτης της επαρχίας Λα Λιμπερτάδ. Ερνάντο ντε Σότο: Ο 79χρονος οικονομολόγος είναι ο ιδρυτής του νεοφιλελεύθερου Ιδρύματος για την Ελευθερία και τη Δημοκρατία. Το 2017 του απονεμήθηκε το Παγκόσμιο Βραβείο Επιχειρηματικής Έρευνας. Κέικο Φουχιμόρι: είναι 45 ετών. Έχει σπουδάσει διοίκηση επιχειρήσεων στο Πανεπιστήμιο της Βοστώνης και έχει μεταπτυχιακό τίτλο από το Πανεπιστήμιο Κολούμπια. Ως κόρη του πρώην Προέδρου Αλμπέρτο Φουχιμόρι ήταν Πρώτη Κυρία του Περού το 1994-2000. Είναι ιδρύτρια και πρόεδρος του κόμματος Λαϊκή Δύναμη από το 2010. Το 2006-2011 ήταν βουλευτίνα. Στις προεδρικές εκλογές του 2016 ήρθε πρώτη στον 1ο γύρο και έχασε στον 2ο γύρο από τον Πέδρο Πάμπλο Κουτσίνσκι με 49,9-50,1.. Βερόνικα Μεντόζα: είναι 40 ετών. Έχει σπουδάσει ψυχολογία στο Πανεπιστήμιο Ντιντερό στο Παρίσι. Είναι αρχηγός του κινήματος Νέο Περού από το 2017. Το 2011-2016 ήταν βουλευτίνα. Αυτή είναι η δεύτερη φορά που συμμετέχει σε προεδρική εκλογή. Στις προεδρικές εκλογές του 2016 ήρθε τρίτη. Ντανιέλ Ουρέστι: είναι 64 ετών και πρώην αξιωματικός του Περουβιανού στρατού. Το 2014-2015 ήταν Υπουργός Εσωτερικών.Πέδρο Καστίγιο: ο 51χρονος είναι δάσκαλος, συνδικαλιστής και πολιτικός. Έγινε γνωστός από την ηγεσία του στην απεργία δασκάλων του 2017. Ραφαέλ Λοπέζ Αλιάγα: ο 60χρονος έχει σπουδάσει μηχανικός βιομηχανιών στο Πανεπιστήμιο της Πιούρα και έχει μεταπτυχιακό τίτλο ειδίκευσης στη διοίκηση από το Πανεπιστήμιο του Ειρηνικού. Είναι αρχηγός του κόμματος Λαϊκή Ανανέωση. Το 2007-2010 ήταν δημοτικός σύμβουλος στη Λίμα. Τζορτζ Φορσάιθ: ο 38χρονος είναι πρώην ποδοσφαιριστής και πολιτικός. Είναι αρχηγός του κόμματος Εθνική Νίκη. Το 2019-2020 ήταν δήμαρχος της Λα Βικτόρια. Ντανιέλ Σαλαβέρι: ο 48χρονος έχει σπουδάσει Αρχιτεκτονική στο Πανεπιστήμιο Αντένορ Ορέγο. Το 2018-2019 ήταν Πρόεδρος του Κογκρέσου. Ογιάντα Ουμάλα: ο 58χρονος είναι πρώην αξιωματικός του στρατού και έχει μεταπτυχιακό δίπλωμα ειδίκευσης στις Πολιτικές Επιστήμες από το Αρχιερατικό Καθολικό Πανεπιστήμιο του Περού. Τον Οκτώβριο του 2000 συμμετείχε στην στρατιωτική εξέγερση κατά του Προέδρου Αλμπέρτο Φουχιμόρι. Το 2005 ίδρυσε το Περουβιανό Εθνικιστικό Κόμμα στο οποίο ήταν πρόεδρος μέχρι το 2017. Μετά τη νίκη του στις εκλογές του 2011 έγινε Πρόεδρος του Περού. Χούλιο Γκουζμάν: ο 50χρονος έχει σπουδάσει οικονομικά στο Αρχιερατικό Καθολικό Πανεπιστήμιο του Περού και έχει μεταπτυχιακό δίπλωμα στη δημόσια πολιτική από το Πανεπιστήμιο Τζώρτζταουν και διδακτορικό στις πολιτικές επιστήμες από το Πανεπιστήμιο της Μέριλαντ. Το 2016 ίδρυσε το Μωβ Κόμμα στο οποίο είναι αρχηγός. Στις προεδρικές εκλογές του 2016 η υποψηφιότητά του απορρίφθηκε από την Εκλογική Επιτροπή. Αντρές Αλκαντάρα: Ο 61χρονος είναι ιδρυτής του αριστερού κόμματος Άμεση Δημοκρατία. Έχει συμμετάσχει πολλές φορές σε εκλογές για βουλευτής ή Αντιπρόεδρος χωρίς επιτυχία. Αλμπέρτο Μπεϊνγκολέα: είναι 56 ετών και έχει σπουδάσει νομική στο Αρχιερατικό Καθολικό Πανεπιστήμιο του Περού. Έχει μεταπτυχιακό δίπλωμα στο ποινικό δίκαιο. Έχει εργαστεί ως δημοσιογράφος και έχει διδάξει στο Πανεπιστήμιο του Σαν Μαρτίν ντε Πορέ. Το 2011-2016 ήταν βουλευτής. Είναι πρόεδρος του Χριστιανικού Λαϊκού Κόμματος, το οποίο και εκπροσωπεί στις εκλογές. Μάρκο Αράνα Ζεγάρα: ο 58χρονος είναι αρχηγός της αριστερής πολιτικής συμμαχίας Ευρύ Μέτωπο για Δικαιοσύνη, Ζωή και Ελευθερία. Έχει σπουδάσει κοινωνιολογία στο Πανεπιστήμιο της Καχαμάρκα και Παιδαγωγική στο Πανεπιστήμιο Μαρσελίνο Σαμπανιά. Επίσης, έχει σπουδάσει θεολογία στο Ανώτατο Ίδρυμα Θεολογικών Ερευνών και έχει εργαστεί ως ιερέας στην Καχαμάρκα. Ήταν υποψήφιος αντιπρόεδρος στις προεδρικές εκλογές του 2016 και βουλευτής το 2016-2019. Ραφαέλ Σάντος: ο 52χρονος εκπροσωπεί το κόμμα Περού Ασφαλής Πατρίδα στις τρέχουσες εκλογές. Έχει σπουδάσει διοίκηση επιχειρήσεων και είναι επιχειρηματίας. Το 2006-2013 ήταν δήμαρχος της Πουέμπλο Λιμπρ. Χοσέ Βέγκα Αντόνιο: είναι 63 ετών και εκπροσωπεί το κόμμα Ένωση για το Περού, στο οποίο είναι γενικός γραμματέας. Τη δεκαετία του 90 ήταν συνδικαλιστής στο σύλλογο τραπεζικών υπαλλήλων. Ήταν βουλευτής τα έτη 2006-2011 και 2020-2021. Σίρο Γάλβεζ: είναι 72 ετών και εκπροσωπεί το κόμμα Εθνική Ενωμένη Αναγέννηση στο οποίο είναι αρχηγός. Έχει σπουδάσει νομική και έχει μεταπτυχιακό δίπλωμα. Ανθρωπολογίας.